## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 112. schôdza

 Číslo: CRD-111/2022

455

**U z n e s e n i e**

**Ústavnoprávneho výboru Národnej rady Slovenskej republiky**

**z 9. marca 2022**

k vládnemu návrhu **zákona o centrálnom registri účtov** a o zmene a doplnení niektorých zákonov (tlač 829)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o centrálnom registri účtov a o zmene a doplnení niektorých zákonov (tlač 829);

 **B. o d p o r ú č a**

Národnej rade Slovenskej republiky

 vládny návrh zákona o centrálnom registri účtov a o zmene a doplnení niektorých zákonov (tlač 829) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 455**

**z 9. marca 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o centrálnom registri účtov a o zmene a doplnení niektorých zákonov (tlač 829)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, § 3 ods. 1 sa slová „v rozsahu podľa § 4 ods. 1“ presúvajú za slová „Slovenskej republiky“.

Legislatívno-technická úprava; precizovanie textu, úpravou slovosledu.

1. V čl. I, § 4 ods. 4, druhej vete sa slová „správne a aktuálne údaje“ nahrádzajú slovami „správne a úplné údaje“.

Legislatívno-technická úprava; zjednotenie terminológie (§ 4 ods. 4 prvá veta).

1. V čl. I, § 6 ods. 3 sa slovo „spracovaním“ nahrádza slovom „spracúvaním“.

Legislatívno-technická úprava, ktorou sa zosúlaďuje terminológia návrhu zákona.

1. V čl. I, § 9 ods. 1 písm. a) sa slová „nekompletné, neúplné a nepravdivé údaje“ nahrádzajú slovami „nesprávne alebo neúplné údaje“.

Legislatívno-technická úprava; zjednotenie terminológie (§ 4 ods. 4 prvá veta).

1. V čl. I, § 11 ods. 2 sa slová „aktuálne údaje“ nahrádzajú slovami „správne a úplné údaje“, slová „od nadobudnutia“ sa nahrádzajú slovami „odo dňa nadobudnutia“ a slová „podľa odseku 3“ sa nahrádzajú slovami „podľa § 12“.

Legislatívno-technická úprava, precizovanie a zjednotenie terminológie z dôvodu jednoznačnosti a preznačenie ustanovenia, v ktorom sa nachádza splnomocňovacie ustanovenie.

1. V čl. II, 1. bode, § 91 ods. 4, úvodnej vete sa slová „písmenom ad)“ nahrádzajú slovami „písmenom ae)“.

 Súčasne sa upraví aj označenie písmena ad) na písmeno ae).

 Táto zmena sa premietne aj do znenia poznámky pod čiarou k odkazu 71b v čl. V, 2. bode [§ 9 ods. 2 písm. o)].

Legislatívno-technická úprava; preznačenie ustanovení z dôvodu schválenia zákona č. 512/2021 Z. z., ktorým sa dopĺňa nové písmeno do § 91 ods. 4 zákona č. 483/2001 Z. z.

1. V čl. IV, 14. bode, § 19 ods. 3 sa slovo „slovo“ nahrádza slovami „v poradí druhé slovo“.

Legislatívno-technická úprava; precizovanie textu.

1. V čl. IV, 30. bod znie:

 „30. V § 33 odsek 1 znie:

 „(1) Ak v odseku 2 nie je ustanovené inak, finančná spravodajská jednotka môže uložiť právnickej osobe a fyzickej osobe - podnikateľovi za nesplnenie alebo porušenie niektorej z povinností ustanovených týmto zákonom v § 10 ods. 1 až 4 a 6, § 12, § 14 až 17, § 19 ods. 2 až 4, § 21, § 24 ods. 1 a 2 pokutu do výšky dvojnásobku neoprávneného prospechu, ak je takýto neoprávnený prospech možné určiť, alebo do výšky 1 000 000 eur, podľa toho, ktorá z týchto hodnôt je vyššia.“.“.

Legislatívno-technická úprava; precizovanie textu z dôvodu jednoznačnosti a zrozumiteľnosti.